เร่งแก้ปัญหาข่าวปลอมในโลกออนไลน์ ผู้ที่แชร์ข่าวปลอมมีความผิดตามกฎหมาย
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง (ดีอีเอส) กล่าวว่า จากแนวโน้มปัญหาการโพสต์ข้อความเท็จที่ยังมีการแพร่กระจายบนช่องทางโซเชียลต่างๆ ที่สร้างความตื่นตระหนกและความสับสนให้กับประชาชนกระทบต่อความมั่นคงของชาตินายชัยวุฒิ ธนาคมานุสรณ์ รัฐมนตรีดีอีเอส ได้สั่งการให้เร่งติดตามปัญหาเชิงรุกติดตามสถานการณ์ทั้งในและต่างประเทศทุกวัน โดยรอบสัปดาห์ระหว่างวันที่ 27 ธันวาคม 2564  - 2 มกราคม 2565 ดำเนินการทางกฎหมายกับผู้กระทำความผิดตาม พ.ร.บ.คอมพิวเตอร์จำนวน 19 บัญชีรายชื่อ ประกอบด้วย เฟซบุ๊ก  ยูทูป และทวิตเตอร์ โดยประสานหน่วยงานเจ้าของเรื่องมาร้องทุกข์ดำเนินคดีกับผู้กระทำความผิดแล้ว และศาลได้สั่งปิดกั้นและลบเนื้อหาแล้ว 2 คำสั่ง จำนวน 50 บัญชีรายชื่อ เป็นเนื้อหาเกี่ยวกับความมั่นคง ขอให้ประชาชนระมัดระวังและไตร่ตรองข้อมูลที่ได้รับจากสื่อโซเชียลอย่างรอบคอบก่อนแชร์ข้อมูล เพราะหากเป็นข่าวปลอมผู้ที่แชร์ข้อความนั้นจะว่ามีความผิดตามกฎหมายเช่นกัน